Sandi Schultz se modereeks
JY LEES NOU Sandi Schultz se modereeks
Sandi Schultz is nie net Binnelanders se Dr. Jennifer en 'n gesoute aktrise nie. Sy't ook sedert verlede jaar haar eie modereeks, Sass.
Wanneer het jy begin dink aan modeontwerp?
Ek't mos maar nog altyd vir myself klere en goed gemaak, en wanneer ek die rokke gedra het, was mense se reaksie altyd: "I want one!". Toe dit lyk asof ek uit Binnelanders sou gaan, het ek gedink die modebedryf is die ideale ding. Dit was so Julie verlede jaar.
En die naam, Sass?
Sass is my bynaam: Sandi Sass Schultz.
Een van die rokke, die One Dress, kan op byna 12 verskillende maniere gedra word . . .
Die One Dress is die centre piece van my reeks, dis waar alles begin het.
Jy't glo een van die rokke op Survivor gedra?
Ja, maar ek't daardie een 'n bietjie ge-customize. Dit moes op die ou end dien as 'n broek, 'n muskietnet, 'n kombers en selfs 'n sak waarin ek op 'n tyd almal se nat wasgoed gedra het!
Hoe gaan dit nou, het jy al 'n span wat jou help?
Ja, daar's iemand wat my patrone finaliseer en my deurgaans help. Ek is juis op pad fabriek toe om samples te gaan kyk. Ek werk aan my eerste broek-ontwerp. Dan's daar 'n paar jasse en overtops op pad. Daar lê interessante dinge vir 2010 voor.
Waar is jou reeks beskikbaar?
Dis vir nou in die Johannesburg-area in boutieks. Veral in Midrand, Centurion, Pretoria, Parkhurst en Sandton. Ek hoop om die reeks binnekort in die Kaap te hê.
Jy en Lady Lea gaan glo 'n liedjie saam opneem? Gaan jy op haar CD sing, of sy op joune?
Ons het op die eiland saamgesing en 'n bietjie daaroor gepraat. Ons sou 'n paar weke gelede dit opneem, maar toe's ons te besig. Dit sal die een of ander tyd gebeur. Ek't al 'n paar songs geskryf en sal dit graag eendag wil opneem, maar vir nou begin ek klein.
Sandi se gewilde One Dress word hier op 4 maniere gedra deur 'n model. Klik op die webtuiste vir nog 8 ander style.